=== Tilløb og søer ===
[[Fil:Gudenaaen.jpg|thumb|Gudenåen set mod nord. Billedet er taget på trækstien, tæt ved Sminge Sø.]]
[[Fil:Gudenåen Silkeborg.jpg|thumb|Det nybyggede stryg efter opstemningen ved den tidligere Silkeborg Papirfabrik. Stryget hjælper fisk til at vandre uhindret op og ned ad åen.]]
[[Fil:Kammerslusen i Silkeborg.jpg|thumb|[[Kammerslusen (Silkeborg)|Kammerslusen]] i Silkeborg.]]
[[Fil:Gudenå ved Resenbro.jpg|thumb|Gudenåen ved [[Resenbro]], set mod syd.]]
Følgende åer og [[sø]]er indgår i Gudenå-systemet – startende ved udspringet:
* [[Alsted Mølleå]] løber til fra syd (højre) i Tørring. Ved den sidste strækning gennem Tørring kaldes den ''Slårup Å''.
* Det brede engområde mellem Tørring og [[Åle]], som har fællesbetegnelsen [[Uldum Kær]], udgør Gudenåens sydligste del. Her løber først Ølholm Bæk til ved [[Ølholm]] og siden Uldum Lilleå ved [[Uldum]], begge fra syd (højre).
* Åle Bæk løber til fra nord (venstre) ved Åle.
* [[Mattrup Å]] løber til fra vest (venstre) kort efter [[Åstedbro]].
* Efter at have passeret [[Primærrute 52|Silkeborg-Horsens-landevejen]] udvider åen sig efter Bredvad til de kunstige søer, der er opstået ved opstemningen til [[Vestbirk Kraftværk|Vestbirk Vandkraftværk]]: [[Bredvad Sø]], [[Naldal Sø]] og [[Vestbirk Sø]].
* Kort før Mossø løber åen primært i det oprindelige åleje, kaldet Døde Å, efter naturgenopretning i 2018, men en mindre vandmængde løber i Klosterkanalen til [[Klostermølle]].
* Fra udmundingen af Døde Å samt i mindre grad fra [[Klostermølle]] løber åen ud i [[Mossø]], hvis vestlige ende Gudenåen løber igennem. Foruden søens egne tilløb løber også vandet fra egnene omkring [[Skanderborg Sø]]erne og [[Ringkloster Å]] ud i søens østlige ende.
* [[Salten Å]] løber til fra vest (venstre) kort efter Mossø.
* Efter [[Gudensø]] løber åen ind i den opstemmede [[Rye Mølle Sø]], hvor [[Skærså]] fra øst (højre) leder vandet fra [[Vessø]] ud i åen kort før Ry. Åen falder cirka 1,5 meter ved [[Rye Mølle]]s opstemning, der udgør en spærring for sejlads. Her må [[kano]]farere sejle bådene gennem et rør under landevejen og trække dem over en slidske.
* I [[Birksø]] lidt nord for Ry modtager åen fra øst/nord (højre) vandet fra [[Knudsø]] og [[Ravnsø]].
* I den store [[Julsø]] med [[Møgelø]] og [[Himmelbjerget]] som nabo er der ikke nogen større tilløb.
* I [[Borresø]] er der udløb fra syd (venstre) af vandet fra [[Slåensø]], og i vestenden leder [[Gravbæk]] fra vest (venstre) vandet fra [[Thorsø (Silkeborg Kommune)|Thorsø]] og dens omgivelser ud i åen.
* I vestenden af [[Brassø]] kommer fra vest (venstre) vandet fra [[Vejlsø]] og [[Almindsø]].
* Fra Brassø til [[Silkeborg Langsø]] kaldes åen [[Remstrup Å]]. Ved udløbet til Silkeborg Langsø er åen opstemmet ved [[Silkeborg Papirfabrik]], hvor [[Silkeborg Havn]] er anlagt.
* Silkeborg Langsø har tilløb fra syd (venstre) fra [[Lyså]] og [[Ørnsø]], som igen får vand fra [[Funder Å]], der har sit udspring syd for [[Bølling Sø]]. Bølling Sø afvandes mod vest gennem [[Skygge Å]], som længere nede kaldes [[Karup Å]], så området syd for Bølling Sø udgør vandskellet mellem Gudenåen og Karup Å.
* Ved [[Resenbro]] er der tilløb fra øst (højre) fra [[Linå (vandløb)|Linå]], der kommer fra [[Bjarupmose]].
* Ved [[Sminge Sø]] løber [[Gjern Å]] ud fra øst (højre) med vand fra blandt andet [[Søbygård Sø]] på [[Hammel]]-kanten.
* Kort før [[Kongensbro]] løber [[Alling Å (Hinge Sø)|Alling Å]] ud i Gudenåen fra vest (venstre). Den kommer fra området omkring [[Mausing]] og løber gennem [[Hinge Sø]], hvor også [[Lemming Å]] støder til.
* Før åen løber ud i den opstemmede [[Tange Sø]], er der to mindre tilløb fra øst (højre), [[Gjelå]] og [[Borre Å]].
* Lige før [[Gudenaacentralen|Tangeværket]] er der tilløb fra vest (venstre) fra [[Tange Å (Midtjylland)|Tange Å]], der udspringer på [[Grathe Hede]] ved [[Thorning]], vest for [[Kjellerup]].
* I Langå kommer fra syd (højre) den store [[Lilleå (Hadsten)|Lilleå]] med vand fra egnen omkring [[Hinnerup]] og [[Lading]]. Undervejs løber den sammen med [[Granslev Å]], der har udspring i samme område som Gjern Å.
* Ved [[Fladbro]] kort før Randers får åen sit største tilløb fra [[Nørreå (Viborg)|Nørreå]], der kommer fra vest (venstre) fra [[Hald Sø]] ved [[Viborg]] og også afvander [[Nørresø (Viborg)|Nørresø]] og [[Søndersø (Viborg)|Søndersø]] ved Viborg. Denne å har, ligesom Gudenåen, haft [[pram]]fart og været af væsentlig betydning for tidligere tiders transport og industri.
Naturbeskyttelse